**CONVENI DE COL·LABORACIÓ ENTRE EL CONSORCI D’EDUCACIÓ DE BARCELONA I** **(nom de l'entitat)****EN RELACIÓ AMB EL PROJECTE DE SERVEI COMUNITARI.**

**REUNITS**

**PEL CONSORCI D’EDUCACIÓ DE BARCELONA**

La senyora Mercè Massa i Rincón, gerent del Consorci d’Educació de Barcelona, amb seu a la Plaça d’Urquinaona, núm. 6, 08010 Barcelona, NIF Q-0801205-F, actuant en nom i representació d’aquesta institució, d’acord amb el nomenament amb data 30 d’octubre de 2015 i amb les facultats delegades per l’article 20 de Bases d’Execució del Pressupost del Consorci d’Educació de Barcelona, aprovades pel Consell de Direcció, en data 9 de febrer de 2021.

**PER L’ENTITAT** (nom de l'entitat)

El senyor o senyora (nom i dos cognoms), com a (càrrec), amb domicili a       amb NIF      , actuant com a representant legal d’aquesta institució, d’acord amb (estatuts o equivalent).

**EXPOSEN**

Que el Consorci d’Educació de Barcelona, es fa ressò de la necessitat de promoure entre l’alumnat el compromís cívic i el voluntariat i desenvolupa el Projecte de Servei Comunitari per a l’alumnat d’educació secundària obligatòria, tal i com consta en el seu pla de treball en línia amb el Departament d’Ensenyament, com un instrument per desenvolupar la competència social i ciutadana. El Servei Comunitari desenvolupat amb metodologia d’aprenentatge servei, esdevé un model en el que l’aprenentatge millora el servei a la comunitat i el servei dóna sentit a l’aprenentatge. El Servei Comunitari permet a l’alumnat analitzar el seu entorn i elaborar propostes per millorar-lo, promovent així l’educació en valors, el compromís cívic i el voluntariat. El [DECRET 187/2015, de 25 d'agost, d'ordenació dels ensenyaments de l'educació secundària obligatòria](http://portaldogc.gencat.cat/utilsEADOP/PDF/6945/1441278.pdf), en l’article 16 s’hi regula el desenvolupament del Servei Comunitari com una acció educativa orientada a desenvolupar la competència social i ciutadana.

Que tant el Consorci d’Educació de Barcelona com l’entitat (nom de l'entitat) volen afavorir la implementació del projecte de Servei Comunitari entre els estudiants d’educació secundària amb la finalitat que experimentin i protagonitzin, al llarg de la seva trajectòria escolar, accions de compromís cívic, aprenguin en l’exercici actiu de la ciutadania i posin en joc els seus coneixements i capacitats al servei de la comunitat. Tal com ho estableix la [*Llei Educació de Catalunya 12/2009 del 10 de juliol*](http://educacio.gencat.cat/web/.content/home/departament/normativa/normativa-educacio/lec_12_2009.pdf)(LEC) en l’article 79.1.e): els criteris d’organització pedagògica que adoptin els centres en les etapes que integren l’educació bàsica han de contribuir a educar els alumnes en la responsabilitat d’exercir la ciutadania activa per mitjà de la participació en els afers de la comunitat.

Que el Servei Comunitari utilitza la metodologia d’Aprenentatge Servei, proposta educativa que combina processos d’aprenentatge i de servei a la comunitat en un sol projecte ben articulat.

Que l’entitat (nom de l'entitat) orienta el seu treball com un procés per a la millora social en el seu àmbit d’actuació.

Que les dues parts estan interessades a col·laborar en aquest projecte, i per tot això, reconeixent-se mútua capacitat per actuar, acorden formalitzar el present conveni de conformitat amb les següents clàusules.

**CLÀUSULES**

**Primera**. L’objecte d’aquest conveni és establir els termes de la col·laboració entre el Consorci d’Educació de Barcelona i l’entitat (nom de l'entitat) per desenvolupar el Projecte de Servei Comunitari, que es concretarà en un document de compromís que l’entitat signarà amb cada un dels centres educatius que realitzin el projecte.

**Segona.** L’entitat (nom de l'entitat) es compromet a participar en el disseny i la realització de les accions de difusió del Projecte de Servei Comunitari.

**Tercera**. Els participants en el Projecte de Servei Comunitari seran alumnes de d’educació secundària obligatòria, degudament autoritzats pels pares, mares o tutors/es legals. L’alumnat podrà col·laborar amb l’entitat sense que aquesta col·laboració comporti més obligacions que les que consten en aquest conveni. L’alumnat no rebrà cap mena de retribució econòmica o contraprestació, ni assumirà responsabilitats pròpies de l’entitat.

**Quarta**. L’entitat (nom de l'entitat) es compromet a :

* Rebre la formació per desenvolupar el Projecte de Servei Comunitari.
* Col·laborar en la concreció, seguiment i valoració del projecte.
* Fer la formació inicial de l’alumnat d’educació secundaria obligatòria, que participi en el projecte, per al desenvolupament del Servei Comunitari.
* Col·laborar i coordinar-se amb els professionals dels centres educatius que actuïn com a responsables per tal d’obtenir el màxim d’efectivitat en les activitats.
* Contractar una assegurança de responsabilitat civil.
* Difondre les pràctiques de referència que es realitzin.

**Cinquena.** El Consorci d’Educació de Barcelona es compromet a :

* Dissenyar i planificar el projecte.
* Aportar els centres educatius que participin en el projecte.
* Dissenyar, coordinar i assumir la formació a centres educatius, agents educatius i entitats implicades d’aquesta proposta educativa.
* Fer el seguiment i la valoració de l’actuació .
* Facilitar la coordinació entre el centres educatius i les entitats participants per tal d’obtenir el màxim d’efectivitat en les activitats.
* Difondre les pràctiques de referència que es realitzin.

En el document de compromís entre el centre educatiu i l’entitat col·laboradora es concretaran les especificats de desenvolupament del conveni.

**Sisena.** Totes les parts faran constar la col·laboració del Consorci d’Educació de Barcelona i l’entitat (nom de l'entitat) en les actuacions objecte d’aquest conveni que es duguin a terme tant en actes públics com en qualsevol mitjà de divulgació.

**Setena.** Per a la valoració i el seguiment de les actuacions objecte d’aquest conveni, el Consorci d’Educació de Barcelona i l’entitat (nom de l'entitat) establiran una comissió de seguiment que es reunirà com a mínim un cop a l’any.

**Vuitena.** Les parts es comprometen a complir allò que estableix la Llei Orgànica 3/2018, de 5 de desembre, de Protecció de Dades Personals i Garantia dels Drets Digitals (BOE núm. 294, de 6/12/2018) i supletòriament, en allò que no estigui desenvolupat, el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques . Així mateix es respectarà tot allò establert a la llei orgànica 1/1982 del 5 de maig de protecció civil del dret a l’honor, a la intimitat personal i familiar i a la pròpia imatge.

**Novena.** Les parts es comprometen a complir la normativa vigent en matèria de protecció del menor, i concretament la Llei 26/2015, de 28 de juliol, de modificació del sistema de protecció a la infància i a l'adolescència que modifica la Llei orgànica 1/1996, de 15 de gener de Protecció jurídica del menor, de modificació parcial del Codi Civil i de la Llei d’Enjudiciament Civil. Concretament, la modificació de l'article 13 que preveu que serà requisit per a l’accés i exercici a les professions, oficis i activitats que impliquin contacte habitual amb menors, el no haver estat condemnat per sentència ferma per cap delicte contra la llibertat i indemnitat sexual, que haurà de ser acreditat mitjançant l’aportació del certificat corresponent.

**Desena.** La signatura d’aquest acord no suposa cap despesa per al Consorci d’Educació de Barcelona ni per a l’entitat (nom de l'entitat)

**Onzena.** Aquest conveni entrarà en vigor a partir de la data de la seva signatura.

La durada serà de 4 anys. En qualsevol moment abans de la finalització del termini previst, els signants del conveni podran acordar unànimement la seva pròrroga per un període de fins a quatre anys addicionals o la seva extinció*.*

**Dotzena**. Seran causes de resolució del conveni:

a- Mutu acord de les parts manifestat per escrit.

b- Denúncia d’una de les parts feta amb un mínim de tres mesos d’antelació.

c- Les generals establertes per la legislació vigent.

**Tretzena**. Aquest conveni té naturalesa administrativa, li és d’aplicació la Llei 40/2015, d’1 d’octubre, de règim jurídic del sector públic, i la Llei 26/2010, de 3 d’agost, així com les normes generals de dret administratiu, els principis de bona administració i l’ordenament jurídic en general.

La resolució de les diferències d’interpretació i compliment que poguessin sorgir en l’execució d’aquest conveni es portarà a terme de forma amistosa a través de la comissió de seguiment. Tot i així, en el cas que no es puguin resoldre les diferències s’estarà al que disposi la Llei 29/1998, de 13 de juliol de la jurisdicció contenciosa administrativa.

I perquè així consti, en prova de conformitat i acceptació, les dues parts signen aquest conveni.

Pel Consorci d’Educació de Barcelona Per l’entitat (nom de l'entitat)

Mercè Massa Rincón, (nom i dos cognoms)

gerent (càrrec)